“Tunggu & Lihat” Komen Patrick Stewart Selepas Wataknya, Profesor X Muncul Dalam Trailer Doctor Strange 2
Isnin yang lalu, Marvel Studios telah melancarkan trailer Doctor Strange in the Multiverse of Madness yang memberikan kejutan yang besar kepada peminat. Dalam trailer tersebut, Sorcerer Supreme telah dibawa mengadap kumpulan yang dipercayai Multiversal Illuminati, dengan Professor X (lakonan Patrick Stewart) turut berada di antara mereka.  Doctor Strange in the Multiverse of Madness  Walaupun penampilan Professor X dalam trailer tidak begitu jelas, ramai peminat berpendapat bahawa bintang Picard itu kembali meneruskan peranan ikoniknya. Namun, pelakon legenda itu memberikan respon yang berlainan semasa dia ditemubual oleh Kevin McCarthy.  “Sebelum waktu tidur pada petang Ahad, saya menerima banyak panggilan,” ujar Stewart sambil tersenyum. “Beberapa rakan dan orang yang tidak dikenali bertanya kepada saya, ‘awak ke itu?’ ‘awak ke?’ merujuk kepada Trailer. Anda tahu, saya hanya di rumah, menunggu untuk menonton bola sepak, jadi, bagaimana ia mungkin saya? kita kena tunggu dan lihat, bukan?” Jelas sekali, bintang X-Men itu tidak mahu memberi apa-apa maklumat mengenainya, malah Stewart seperti sedang berseronok mengusik penemuduga yang ingin mendapatkan perkembangan terbaru Doctor Strange 2 daripadanya.  Dalam temubual berasingan, dengan ComicBook.com, Stewart turut mengusik, “Anda tahu, orang telah meniru suara saya sejak saya naik ke pentas 60 tahun yang lalu. Jadi, saya tidak boleh bertanggungjawab untuk itu.” Sama ada watak Charles Xavier (atau variantnya) akan muncul dalam Doctor Strange 2 masih lagi dilihat, dan jika dia membuat kemunculan dalam filem arahan Sam Raimi itu, sama ada peranan penting atau cameo, ia akan memberi impak yang cukup besar buat X-Men, lebih-lebih lagi kepada peminat yang telah menantikan kemunculan mereka dalam MCU. Doctor Strange in the Multiverse of Madness akan ditayangkan di pawagam 5 Mei ini. Doctor Strange in the Multiverse of Madness  Asked Sir Patrick Stewart about that #DoctorStrange trailer…This was such a fun conversation. We covered a lot about his history with the Picard character. Will post the full version soon. pic.twitter.com/JPPX1KDVYS— Kevin McCarthy (@KevinMcCarthyTV) February 19, 2022 Asked Sir Patrick Stewart about that #DoctorStrange trailer…This was such a fun conversation. We covered a lot about his history with the Picard character. Will post the full version soon. pic.twitter.com/JPPX1KDVYS— Kevin McCarthy (@KevinMcCarthyTV) February 19, 2022 Asked Sir Patrick Stewart about that #DoctorStrange trailer…This was such a fun conversation. We covered a lot about his history with the Picard character. Will post the full version soon. pic.twitter.com/JPPX1KDVYS